NaiveNeuron/SloPal huggingface dataset:
Poliačik, Martin, poslanec NR SR (2019-05-09):
Ďakujem pekne. No, tu sa úplne už naplno odhalila tá, tá fraška, ktorá sa tu vlastne udiala, že tvárime sa, že nič sa nestalo, a potom sa zistí, že sa stalo, ide sa naprávať a celé sa to zaobaľuje tým, že veď my sme to tak nechceli, aj keď teda Dušan Tittel presne povedal, že, že, že o čo mu išlo. V momente, keď sa prelamuje veto prezidenta, tak sa tvrdí, že veď môžu sa spievať hymny, nikto tomu nebráni, ale zároveň nám sem príde ďalšia legislatívna úprava, ktorá to musí potvrdiť, a tí istí ľudia tými istými hlasmi, ktorí spievaniu cudzích hymien na území Slovenska chceli zabrániť, ho idú potom povoliť. Takže tu budeme mať koľko potom, dva týždne, aký je tam rozdiel medzi, medzi nábehmi tých dvoch zákonov, kedy si ľudia budú musieť dávať pozor, či náhodou, ak si budú chcieť zaspievať hymnu iného štátu, sa musia vždycky ubezpečiť, aby tie dva týždne alebo koľko to bude trvať, niekde vedľa stál oficiálny predstaviteľ tohto iného štátu, aby im náhodou za to nehrozila pokuta, aj keď ministerstvo vnútra tvrdí, že, že vlastne pokutu netreba, lebo ono ten pôvodný zákon číta inak. To je fraška. A znovu sa vraciam iba k tej základnej témy (pozn. red.: správne „téme“). Toto je pseudoproblém pseudonacionalistov, ktorý sa teraz žehlí len kvôli tomu, aby sa udržala táto koalícia pokope. Poďme, prosím vás, riešiť reálne problémy ľudí tam vonku, nie takéto blbosti.
T. Cabaj, poslanec: (2006-10-19):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky v súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, ako i o finančnom dosahu na rozpočet obcí a vplyv na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Návrh sa nedotýka prioritných oblastí uvedených v čl. 70 Európskej dohody o pridružení a čl. 81 upravujúceho oblasť životného prostredia. Problematika tohto návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 2. októbra 2006 č. 107 a podľa § 71 zákona č. 350 o rokovacom poriadku Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj, zároveň odporúčam, aby výbory predmetný návrh zákona prerokovali v lehote do 26. novembra 2006 a gestorský výbor do 30. novembra 2006. Toľko, pán predsedajúci, spravodajská informácia k predloženému návrhu zákona pána poslanca Kondróta.
V. Veteška, podpredseda NR SR: (2002-11-05):
(Akt skladania sľubu poslancov.) P. Biroš, poslanec: Sľubujem. I. Hamarčák, poslanec: Sľubujem. I. Henzélyová, poslankyňa: Sľubujem. V. Horák, poslanec: Sľubujem. K. Jandzíková, poslankyňa: Sľubujem. L. Ladányi, poslanec: Sľubujem. M. Majdová, poslankyňa: Sľubujem. J. Miklušičák, poslanec: Sľubujem. V. Ondrejka, poslanec: Sľubujem.
Laurenčík, Milan, podpredseda NR SR (2022-02-22):
Pán poslanec, prosím vás, prestaňte používať vulgárne slová, lebo vám zoberiem slovo. (Povedané súbežne s rečníkom.)
P. Hrušovský, predseda NR SR: (2003-05-20):
(Hlasovanie.) 122 prítomných, 120 za návrh, 2 sa zdržali. Návrh zákona sme schválili do druhého čítania. Ďalší návrh.
Ďurica, Ondrej, poslanec NR SR (2023-01-26):
Ďakujem pekne za slovo. Pán Matovič, všetci čakali, ako sa prejavíte v pozícii poslanca, keď sa vrátite medzi poslancov do týchto lavíc. A vy ste spravil presne to, čo sa od vás očakávalo. Vy ste si dokonca začal robiť kampaň a celú tú vašu rozpravu ste postavil na vlastnej kampani. A ja sa na jednej strane teším, že vediete OĽANO tam, kam ho vediete. Ja pevne verím, že zostanete jeho najväčším lídrom, pretože mať Matoviča za lídra strany, je jasná cesta do záhuby. A vy ste bol dokonca premiérom. A keď tu vy moralizujete o tom, že akým spôsobom tu vystupuje dnes opozícia a akým spôsobom argumentuje, tak si spomeňte na svoje prejavy či už na európskej pôde alebo na svoje fungovanie vo funkcii premiéra. To bola jedna katastrofa. Ľudia vás nechcú. Ľudia vám to dali jasne najavo, preto dnes chodíte s ochrankou, pretože nie ste schopný prísť medzi ľudí. Nie ste schopný s nimi komunikovať a celá táto vaša agenda, ktorú ste postavili pred rokmi na zápase proti jednej jedinej opozičnej strane, celá táto agenda a rétorika už ľuďom absolútne nič nehovorí. Už to ľudí nezaujíma, pretože pochopili, že vy ste pre Slovensko to najväčšie zlo. Pochopili, že vy ste ten najväčší prototyp amatéra a hlupáka, ktorý nie je schopný si udržať ani pozíciu vo vláde, ani dôveru občanov, ani post premiéra. Jednoducho tak ako ste pracoval, tak ako ste fungoval, tak ste aj skončil. A preto sa bojíte volieb, preto robíte všetko pre to, aby ste boli čo najdlhšie v tomto parlamente. Ja vám gratulujem a som vám vďačný za to, že vediete stranu OĽANO. Určite pokračujte, nedajte sa nikdy vymeniť.
Štefanec, Ivan, poslanec NR SR (2012-06-21):
Ďakujem pekne, pani predsedajúca. Ctené dámy, vážení páni, pán minister, vážení hostia, rozhodnutie o Zmluve o založení Európskeho mechanizmu pre stabilitu je naozaj dôležitým rozhodnutím a pri rozhodovaní je potrebné pozrieť sa dozadu, ale aj dopredu. Keď sa pozrieme dozadu, treba si všimnúť predovšetkým pre Slovensko kľúčový dátum 1. máj 2004, kedy sme vstupovali do Európskej únie. Takisto 1. január 2009, kedy sme zaviedli spoločnú európsku menu. Hovorím to preto, pretože chcem zdôrazniť, že pre Slovensko tieto dátumy boli veľmi významné a podľa môjho presvedčenia aj úspešné. Slovensko je najrýchlejšie sa rozvíjajúca krajina spomedzi všetkých dvadsiatich siedmich krajín Únie a chceme urobiť všetko preto, aby tomu tak naďalej aj bolo. Slovensko je prvá krajina z postkomunistických krajín, ktorá vstúpila do OECD, Únie, NATO a zaviedla euro. Ani jednej krajine sa to nepodarilo, byť vo všetkých týchto štyroch kluboch. Boli to významné rozhodnutia, ktoré, dnes už vidíme, boli v prospech našich občanov. A teraz je potrebné pozrieť sa do budúcna a urobiť toto dôležité rozhodnutie z pohľadu, opäť, našich občanov. Čo je lepšie? Či je lepšie mať stabilnú európsku menu, alebo máme iné riešenie. Rozhodnutie o Zmluve o založení Európskeho mechanizmu pre stabilitu je podľa môjho názoru rozhodnutím o tom, či chceme stabilizovať našu menu a tým chrániť úspory, príjmy našich občanov, ale aj pracovné miesta na Slovensku. Nie je to jednoduché rozhodnutie. Pretože všetko niečo stojí a nič nie je zadarmo. To všetci vieme, ale podľa môjho názoru toto rozhodnutie nemá alternatívu. Čo ale alternatívu má, je takisto budúcnosť a je použitie prostriedkov z tohto mechanizmu. Preto sme už na minulej schôdzi Národnej rady navrhovali, aby sme o každom takomto použití rokovali v parlamente. A tento názor budeme presadzovať konzistentne aj naďalej. Teda zároveň, keď hovoríme áno tejto zmluve, hovoríme aj to, že chceme vždy o každom použití prostriedkov rokovať a, samozrejme, sme si vedomí tejto spoluzodpovednosti aj v tom, že mechanizmus pre stabilitu nie je jediným riešením. Nemôže byť jediným riešením, na ktoré sa môžeme spoliehať. Tým jediným riešením, ktorým môže dostať Európsku úniu a osobitne eurozónu zo súčasnej situácie, sú len a len štrukturálne zmeny, dodržiavanie pravidiel a zodpovedné hospodárenie. To platí pre Slovensko, ale to platí aj pre všetky krajiny Únie. Preto súčasne s vyslovením súhlasu s touto zmluvou hovoríme aj áno dôrazu na štrukturálne zmeny, áno dodržiavaniu pravidiel a áno zodpovednému gazdovaniu. Sú to spojené nádoby, aj konsolidačný balíček, ktorý nás čaká, aj rozpočet, aj opatrenia v hospodárskej politike, ktoré budeme pozorne sledovať a ktoré veľmi úzko súvisia s budúcnosťou Slovenska a s budúcnosťou eurozóny. Dámy a páni, klub SDKÚ – Demokratickej strany teda aj na základe toho, čo som povedal, podporí Zmluvu o založení Európskeho mechanizmu pre stabilitu a zároveň bude naďalej presadzovať, aby sme o každom použití prostriedkov z tohto mechanizmu rokovali v Národnej rade. Ďakujem pekne.
Kuffa, Štefan, poslanec NR SR (2012-09-27):
Ďakujem pekne. Mojou faktickou poznámkou, aby to nebolo chápané tak, že by som podporil nejaký totalitný systém, alebo čosi také, ale ja som si vypočul aj pána kolegu Mikloška, a naozaj, sú aj pozitívne veci, ktoré sa dá vidieť práve aj v tejto našej susednej krajine. Cez to všetko, že vo vzťahu k Lukašenkovi, áno, kritizovať ho môžeme, ale aby sme ho neurážali. To platí aj u nás, v našom parlamente, v našej politike, aby sme sa vzájomne neurážali. V našej krajine už dávno neplatia ani dohody, ani pečiatky, ani zmluvy a naozaj možno to podnikateľské prostredie, ktoré v tom Bielorusku paradoxne je aspoň teda na takej úrovni, kde dohody a zmluvy platia, aj to je jedna z vecí, že táto krajina, si myslím, že nie je až taká skazená. Aj keď tá účasť 70 percent vo voľbách zdá sa, že naozaj je veľmi vysoká, pretože keď opozícia bojkotovala tieto voľby a cez to všetko je tam účasť na 70-percentnej úrovni, tak je to naozaj hodné minimálne zamyslenia. Ďakujem pekne za slovo.
Záhumenský, Marian, poslanec NR SR (2011-04-06):
O chvíľu končím.
P. Hrušovský, podpredseda NR SR: (2001-12-07):
J. Kalman, poslanec: Pán minister, hovorili ste, že moje vystúpenie vo vzťahu k vám bolo humorné. Dovoľte mi, aby som vás opravil. V kontexte toho, čo hovoril pán Jarjabek, a na to, na čo som poukázal ja, to nie je humorné, to je tragédia. Myslím si, že ako herec viete rozoznať, čo je humorné, čo je tragické. Poukázal som aj na to, že predstaviteľ vášho ministerstva, v tomto prípade budem otvorený, váš štátny tajomník bol proti tomu, nahováral členov parlamentu, aby nepodporili návrh poslanca o Slovenskom ľudovom umeleckom kolektíve. Teda to je paradox! Štátny tajomník ministerstva kultúry nepodporí návrh, ktorý by mal prehĺbiť kultúru, ktorý by mal posilniť takú silnú črtu v kultúre slovenského národa, akou je folklór, spev, tanec, hudba. Toto je humorné, vážený pán minister. V tomto prípade, ak ste tak mysleli, skutočne máte pravdu. Máte pravdu aj v tom, že humorná je situácia, že vám v parlamente posledných 5-6 materiálov, ktoré ste predložili ako minister kultúry, neprešlo. To je humorné. Tak ako je vôbec humorné celé vaše pôsobenie na ministerstve kultúry a tým aj vôbec celé pôsobenie kultúry na Slovensku. Žiaľ, ale je to tragédia pre Slovensko, pre občanov Slovenskej republiky.
Mazurek, Milan, poslanec NR SR (2021-11-11):
Vy mne obmedzujete moje právo vystupovať ako poslancovi. (Reakcie z pléna.) Ale však ja dodržiavam všetko, ešte aj na nose to mám. Veď to mám aj na nose. (Reakcie z pléna.) Čas mi vrátia, budú musieť. Tak mi ho vrátia.
V. Tomanová, ministerka práce, sociálnych vecí a rodiny SR: (2007-09-20):
Ide o pripravovanú novelu, ktorá sa realizuje v súlade s programovým vyhlásením vlády, ktorým sa vláda zaviazala poskytovať príspevok rodičom s nezaopatrenými deťmi. Ak rodičia sú poberateľmi dôchodkových dávok a z objektívnych dôvodov nemajú príjem zo zárobkovej činnosti, v dôsledku čoho si nemôžu uplatniť daňové zvýhodnenie na vyživované nezaopatrené dieťa, tzv. daňový bonus, navrhuje sa, aby oprávnenou osobou na uplatnenie nároku na príplatok k prídavku na dieťa bol rodič alebo osoba, ktorej bolo nezaopatrené dieťa zverené do náhradnej starostlivosti. Nárok na príplatok k prídavku sa navrhuje podmieniť splnením podmienok nároku na prídavok na dieťa s poberaním dôchodkovej dávky a to starobného dôchodku, predčasného starobného dôchodku, invalidného dôchodku pri percentuálnom poklese schopnosti vykonávať zárobkovú činnosť o viac ako 70 % alebo výsluhového dôchodku a nevykonávaním zárobkovej činnosti oprávnenou osobou a ďalšou fyzickou osobou, ktorá si môže uplatniť daňový bonus. Ďakujem za pozornosť.
Krajniak, Milan, minister práce, sociálnych vecí a rodiny SR (2020-09-16):
Vážený pán podpredseda, vážené dámy a páni, návrh zákona o minimálnej mzde v znení neskorších predpisov bol posledného pol roka široko diskutovaným návrhom nielen legislatívnym, ale aj vecným od mnohých zasadnutí ekonomického krízového štábu až po rokovania na predsedníctvach tripartity, ako aj na plenárnom zasadnutí Hospodárskej a sociálnej rady Slovenskej republiky. Do 15. júla mali sociálni partneri, to znamená zástupcovia zamestnávateľov a zástupcovia zamestnancov, čas dohodnúť sa na minimálnej mzde. K tomu nedošlo, preto som 15. júla zadal do legislatívneho procesu novelu zákona o minimálnej mzde, aby bolo možné ešte do prvého novembra tohto roku pripraviť zákon o minimálnej mzde, ktorý bude zodpovedať ekonomickej situácii a najväčšej ekonomickej kríze od druhej svetovej vojny, v ktorej sa nielen Slovensko, ale celý svet vďaka COVID pandémii nachádza. Tie rokovania boli veľmi ťažké. Som rád, že od prvotných stanovísk väčšiny ekonomických analytikov, rôznych analytických útvarov aj mnohých vládnych inštitúcií, ktoré požadovali zmrazenie minimálnej mzdy, sa podarilo nakoniec presadiť, aby minimálna mzda napriek ekonomickej kríze stúpla medziročne o tretiu najvyššiu sumu v histórii, a to o 43 eur. Rovnako platí, že zvyšujú sa aj príplatky, to znamená, či už je to nočná práca, sviatky, nedele a tak ďalej, a zvyšuje sa aj minimálna mzda podľa stupňa náročnosti minimálnej mzdy o paušálny príplatok 43 eur, to znamená o rovnakú sumu, ako sa zvyšuje celková minimálna mzda na tej najnižšej úrovni. Samozrejme, že by som si prial, aby minimálna mzda ako sociálne opatrenie, ktoré chráni tých najmenej zarábajúcich, bola čo najvyššia, ale som presvedčený, že v súčasnej ekonomickej situácii zvýšenie minimálnej mzdy o 43 eur je veľmi dobrý výsledok, ktorý súčasne umožní pomôcť tým najmenej zarábajúcim a oceniť to, že napriek nízkej mzde pracujú a starajú sa o svoje rodiny; to by som chcel veľmi oceniť; a súčasne to neohrozí zamestnanecké miesta ďalších zamestnancov v slovenskej ekonomike, ktoré by prípadným veľmi vysokým zvýšením minimálnej mzdy boli ohrozené. Toľko na úvod, rád zareagujem v rozprave na pripomienky, podnety, argumenty. Ďakujem.
Laurenčík, Milan, podpredseda NR SR (2022-06-24):
Ďakujem. Takisto sa pripájam ku gratulantom pánovi ministrovi Jánovi Budajovi k meninám aj všetkým Jánom poslancom, ktorých tu máme v sále. Teraz vystúpi v rozprave pán poslanec Richard Takáč, ktorý vystupuje za stranu SMER – sociálna demokracia, nech sa páči.
Pellegrini, Peter, predseda NR SR (2015-06-16):
Pán poslanec Kaník.
Kollár, Boris, predseda NR SR (2023-03-23):
Prosím, prezentujme sa a hlasujeme. (Hlasovanie.) Prítomných 140 poslancov, za 76, proti 5, zdržalo sa 59. Konštatujem, že sme tento návrh schválili. Ďalej budeme hlasovať o bode 16 programu. Je to prvé čítanie o vládnom návrhu zákona, ktorým sa mení a dopĺňa zákon č. 56/2012 Z. z. o cestnej doprave. Je to tlač 1458. Opäť poprosím pána poslanca Petra Vonsa, aby hlasovanie uvádzal. (Hlasovanie o vládnom návrh zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 1458.)
Ďuriš Nicholsonová, Lucia, podpredsedníčka NR SR (2018-09-14):
Otváram teraz možnosť prihlásiť sa k tomu bodu ústne. Končím možnosť prihlásiť sa do rozpravy. Vyhlasujem všeobecnú rozpravu k tomuto bodu za skončenú. Záverečné slovo, ak máte, páni, tak až v pondelok. Máte? Nemáte. Prerušujem rokovanie o tomto bode programu. Pokračujeme v pondelok o 10.00 hodine. Budeme pokračovať riadne v poradí nášho schváleného programu. Nie sú tam žiadne termínované body. Všetkým želám pekný víkend. (Prerušenie rokovania o 14.02 hodine.)
P. Paška, predseda NR SR: (2009-02-11):
Návrh sme pridelili výborom a určili lehotu na prerokovanie. Pán poslanec Kotian bude uvádzať v prvom čítaní hlasovanie o vládnom návrhu zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže. Je to tlač 875.
Laššáková, Jana, podpredsedníčka NR SR (2013-03-25):
Pán poslanec Poliačik, nech sa páči.
Kuffa, Štefan, poslanec NR SR (2020-04-03):
Ďakujem za slovo, pán predseda. Dovolím si využiť túto situáciu, že máme tuná pána ministra zdravotníctva. Ja som mu včera nejaké posolstvo a odkaz odkázal. Dnes pána ministra verejne vyzývam, aby zastavil interrupcie v súvislosti s COVID-19. (Ruch v sále.) Je to... (Ruch v sále.) To je... (Ruch v sále.) Interrupcie nie sú zdravotným problémom. Tehotenstvo nie je chorobou... (Ruch v sále a prerušenie vystúpenia predsedajúcim.)
Kamenický, Ladislav, poslanec NR SR (2016-11-29):
Pán predsedajúci, dajte, prosím, hlasovať o pozmeňujúcom návrhu 1 z časti III.D spoločnej správy s návrhom gestorského výboru neschváliť.
Laurenčík, Milan, podpredseda NR SR (2021-12-09):
Takže hlasujeme dnes o 17.00 hod. Ďakujem vám obom a prerušujem rokovanie o tomto bode programu. Kolegyne, kolegovia, nasleduje druhé čítanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 705. Informácia výborov má tlač 705a. Prosím pána ministra zdravotníctva Slovenskej republiky pána Vladimíra Lengvarského, aby nám vládny návrh zákona odôvodnil. Pán minister, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 705.)
Kadúc, Miroslav, poslanec NR SR (2014-10-21):
Ďakujem pekne za slovo. Alojz, ja som, ak som ťa správne pochopil, a snažil som sa ťa pochopiť v tom pozitívnom slova zmysle, povedal si, že je zlé alebo že ti vadí, alebo že nesprávne je, proste je negatívne, ak poslanec opozície uplatňuje svoje právo vyplývajúce mu z ústavy aj z rokovacieho poriadku hovoriť k veci a hovoriť, koľko v zásade chce. Toto som, myslím, z tvojho vystúpenia pochopil. Len dovoľ mi, prosím ťa, pripomenúť jednu vec, že myslím, že ty si dôkazom toho, že sa dá rozprávať o čomkoľvek koľkokoľvek a akokoľvek. A nepozerám na tú kvalitu, ktorá je často dobrá, ale nekritizujem ani nechválim, proste nechám ťa hovoriť. Tak ešte raz, či som ťa pochopil správne. Je toto ten problém, že hovoríme, koľko je treba alebo koľko si myslíme, že je treba?
Laššáková, Jana, podpredsedníčka NR SR (2014-11-09):
Už prosím vás, pani poslankyňa, je to § 27 rokovacieho poriadku ods. 7: „Rečník hovorí spravidla vo voľnom prednese, pri ktorom môže použiť poznámky.“ Máte hovoriť k prerokovanej veci. O prerokovanej veci sa vedie rozprava.
Mazurek, Milan, poslanec NR SR (2018-02-13):
Ďakujem Natálii za faktickú poznámku. No, je to pravda, poslanci OĽANO sa predbiehajú vo všetkom možnom, kto je väčší bojovník proti korupcii, kto viac chce pomôcť slušným pracujúcim rodinám, kto je väčší kresťan, ale v skutočnosti sú obyčajní farizeji, pokrytci, klamári a na ľudí, na slušných pracujúcich ľudí hrajú divadlo. A človek čoraz viac, čím sleduje tieto ich činy, nie reči, lebo na tlačovú konferenciu sa viem postaviť aj ja a povedať akékoľvek hory-doly, sľuby krásne, ktoré znejú úplne fantasticky, ale či-ny, či-ny, to je, tie, o ktorých som hovoril v tejto rozprave, ku ktorým sa hanebne ani len nechcú priznať, čušia ako myši zalezené v diere. A odmietajú priznať proste realitu. Áno, sú to pokrytci, farizeji a pochybujem, že čokoľvek z toho, čo robia, či už ten ich boj proti korupcii, či už to kresťanstvo, či už všetko ostatné, je len divadlo pre ľudí, ktorí naivne veria tomu, že nejaký Igor Matovič, ktorý je sám daňovým podvodníkom, chce zmeniť Slovensko k lepšiemu.
Pollák, Peter, poslanec NR SR (2023-12-13):
Ďakujem ti, Rasťo, za tvoju rozpravu a chcem vyzdvihnúť tú pasáž, kde si vysvetľoval konkrétnej poslankyni, pani poslankyni vlastne to, čo tu včera natrepala. Ona sa tu sem-tam zapotáca, slabo jej rozumieť, slabšie artikuluje, a to dobre, že si to tak vecne vysvetlil. Ja by som sa rád dotkol ešte jednej časti, kde si hovoril, že naša populácia starne. Presne tak. A zároveň strašne málo detí sa nám rodí. Do budúcna to vyzerá tak, že ani nie dvaja ľudia budú pracovať na jedného dôchodcu a my tu máme skupinu obyvateľstva, alebo teda skupinu obyvateľov, ktorí sú odkázaní na to, aby končili na úrade práce a boli vlastne poberačmi nejakých dávok. A začína to od úplného detstva. Ja by som bol rád, keby sa vláda venovala práve Rómom, ktorí sú odkázaní na to už len kvôli tomu, keď vlastne robia sa pohovory do klasických základných škôl a rómske dieťa nevie po slovensky, tak je zaradené, zdravé rómske dieťa do špeciálnej základnej školy, ktorá z neho do budúcna vyrobí iba poberateľa sociálnych dávok a nevie ho uplatniť na pracovnom trhu. Títo ľudia nám raz budú chýbať na tom pracovnom trhu a do budúcna sa nám vyplatí naozaj, keď my zainvestujeme v nejakom najbližšom čase do týchto detí, aby sa z nich stali normálni pracujúci ľudia, ktorí tu budú platiť dane a odvody. Do budúcna sa nám to naozaj oplatí na tom, že to budú prispievatelia do štátneho rozpočtu, z ktorého pôjde napríklad aj na dôchodky. Skúste sa zaoberať práve touto témou napríklad aj vy, pán minister financií, a určite pohneme aj Slovensko dopredu a zároveň aj túto komunitu k tomu, aby mohla žiť ako v 21. storočí a zodpovedne.
M. Číž, podpredseda NR SR: (2007-02-01):
Vážené kolegyne, kolegovia, teraz sa písomne za Klub Strany maďarskej koalície vystúpi pani poslankyňa Klára Sárközy. Nech sa páči, má slovo.
Žiga, Peter, podpredseda NR SR (2024-02-21):
Na vaše vystúpenie sedem faktických poznámok. Ako prvý pán poslanec Galko.
P. Muránsky, poslanec: (2003-06-19):
Predmetná spoločná správa výborov bola schválená uznesením výboru pre životné prostredie č. 41 dňa 22. mája 2003. Národná rada Slovenskej republiky pridelila tento zákon týmto výborom: ústavnoprávnemu, pre hospodárstvo, pre pôdohospodárstvo, pre verejnú správu a pre životné prostredie. Všetky tieto výbory odporúčali predmetný vládny návrh zákona schváliť. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy, ktoré máte uvedené v spoločnej správe pod bodmi 1 až 66. K niektorým sa potom vyjadrím v rozprave. Aj spôsob hlasovania navrhnem po rozprave. Ďakujem. Môžete otvoriť rozpravu, pani predsedajúca. Z. Martináková, podpredsedníčka NR SR: Ďakujem, pán poslanec. Otváram rozpravu k tomuto bodu programu. Písomne sa do rozpravy neprihlásil žiaden poslanec. Otváram možnosť hlásiť sa do rozpravy ústne. Uzatváram možnosť hlásiť sa ústne do rozpravy. Pán poslanec Horák. V. Horák, poslanec: Vážená pani predsedajúca, panie poslankyne, páni poslanci, dovoľujem si predložiť procedurálny návrh, aby boli vyňaté z pozmeňujúcich návrhov zo spoločnej správy gestorského výboru na samostatné hlasovanie pozmeňujúce návrhy č. 39 až 44, 46 až 62, 65 a 66. A navrhujem, aby sa o týchto bodoch hlasovalo spoločne. Ďakujem. Z. Martináková, podpredsedníčka NR SR: Pán poslanec bol jediným prihláseným do rozpravy. Vyhlasujem rozpravu k tomuto bodu programu za skončenú. Pán poslanec Muránsky, hoci som už vyhlásila rozpravu za skončenú, ale požiadali ste o slovo.
Jurinová, Erika, podpredsedníčka NR SR (2012-10-23):
Pán poslanec Kaník.
Leščáková, Viera, poslankyňa NR SR (2020-11-25):
Pán predsedajúci, dajte hlasovať o návrhu zákona ako celku s prijatými návrhmi s odporúčaním gestorského výboru ho schváliť.
Müllerová, Emília, poslankyňa NR SR (2013-06-26):
Keďže sme schválili bod 69 a 70 spoločnej správy, nie je možné dať hlasovať o pozmeňujúcom návrhu pána poslanca Mihála.
Hort, Milan, podpredseda NR SR (2010-10-22):
Ďakujem. Otváram rozpravu k tomuto bodu. Dostal som písomnú prihlášku pána poslanca Miroslava Beblavého, ktorého v sále nevidím, preto končím túto časť rozpravy a pýtam sa, kto sa hlási do rozpravy ústne? Pán poslanec Ondrej Dostál. Uzatváram možnosť prihlásiť sa do rozpravy ústne. Nech sa páči, pán poslanec.
B. Bugár, podpredseda NR SR: (2004-12-02):
O ospravedlnenie svojej neúčasti na dnešnom rokovacom dni písomne požiadali poslanci Anton Danko a Milan Murgaš. Na zahraničnej pracovnej ceste je poslanec Národnej rady Slovenskej republiky Vojtech Tkáč. V rokovaní 33. schôdze pokračujeme teraz druhými čítaniami o šiestich vládnych návrhoch zákonov, ktoré prerokúvame v skrátenom legislatívnom konaní. Pristúpime teda k druhému čítaniu o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač 940. Spoločnú správu výborov máte v tlači 940a. Prosím teraz ministra vnútra Slovenskej republiky pána Vladimíra Palka, aby vládny návrh zákona odôvodnil. Nech sa páči.
Beluský, Martin, poslanec NR SR (2022-12-02):
Ďakujem za slovo, pán podpredseda. Vážené panie poslankyne, páni poslanci, tento návrh zákona, ktorý novelizuje dokopy štyri zákony, predkladám za politickú stranu Kotlebovci – Ľudová strana Naše Slovensko. Cieľ je veľmi jednoduchý. Ide tiež o pomoc starobným dôchodcom s ich finančnou situáciou. Mali sme tu viacero zákonov, ktorými sa snažíme zvyšovať príjmy, my ideme na to zase aj ďalšou cestou o znižovaní výdavkov, ale viacej uvediem v rozprave, do ktorej sa hlásim ako prvý.
K. Sárközy, poslankyňa: (2008-05-21):
Keď opoziční poslanci okrem iného ja v prvom aj druhom čítaní pri tejto novele zákona sme upozorňovali na to, že zákon nie je dobrý, obsahuje síce niektoré dobré prvky, ale okrem iného ja osobne som upozorňovala na to, že tam nie sú vyriešené aktivačné práce pre obce, pretože je nemysliteľné, aby výška príspevku pre koordinátorov, ktorí aktivačné práce v obciach riadia, dostanú na mesiac, počúvajte dobre, 78 korún. Pani ministerka povedala, že je všetko v poriadku, opoziční poslanci by si mali dobre prečítať zákon. Medzičasom priznali, že asi aj tí opoziční poslanci majú pravdu, to síce nepovedali, ale ozvali sa vaši starostovia, pretože tam sa posunula desatinná čiarka a malo to byť 780 korún, a nie 78 korún. Pán minister, ja som počúvala vaše úvodné slovo, predkladaciu správu. Hovorili ste, že tento zákon predkladáte kvôli tomu, aby sa skvalitnila veda a výskum. Ja sa vás len pýtam. Ste spokojný s týmito pozmeňujúcimi návrhmi, ktoré budú skvalitňovať vedu a výskum na Slovensku? Ďakujem pekne. (Potlesk.)
Hrušovský, Pavol, predseda NR SR (2011-12-01):
Ide, ale nebudeme rokovať teraz o ňom.
Sulík, Richard, predseda NR SR (2011-09-07):
Prosím, hlasujte teraz. (Hlasovanie.) Z prítomných 148 poslancov hlasovalo 79 za, 2 proti, 66 sa zdržalo, 1 nehlasoval. Národná rada pridelila návrh tohto zákona výborom, určila gestorský výbor a príslušné lehoty. Pokračujeme posledným hlasovaním a poprosím pána poslanca Abrhana, aby uviedol hlasovanie v prvom čítaní o vládnom návrhu zákona o povinných deponátoch periodických publikácií, neperiodických publikácií a slovenských audiovizuálnych diel . Nech sa páči.
P. Hrušovský, predseda NR SR: (2004-10-20):
(Hlasovanie.) 142 prítomných, 89 proti, 53 sa zdržalo. Neschválili sme bod 19.
Bugár, Béla, podpredseda NR SR (2011-07-06):
Pán poslanec Podmanický.
Hrnčiar, Andrej, podpredseda NR SR (2017-06-14):
Pán poslanec Viskupič.
Zmajkovičová, Renáta, podpredsedníčka NR SR (2013-03-14):
Ďakujem, pán spravodajca. Otváram rozpravu. Do rozpravy som dostala jednu písomnú prihlášku, za poslanecký klub OĽaNO. Pán poslanec Igor Matovič, nech sa páči.
Pollák, Peter, poslanec NR SR (2023-11-28):
Roman, ďakujem ti za tvoje vystúpenie. Ja by som už len dodal, že každý, kto tejto vláde nejakým spôsobom vadí, je človek, ktorý si robí len svoju prácu, či už je to Lipšic, čurillovci alebo ďalší, ktorí začali odmotávať dlhé chápadlá mafie, ktoré siahali veľmi hlboko v štátnych inštitúciách. Za posledné tri roky sa vyšetrilo viac ako kedykoľvek predtým. Vyše 40 ľudí je právoplatne obvinených a bolo by ich viac, keby nebolo § 363, ktorý bol z nejakého dôvodu nadužívaný aj pri prípadoch, kde to zmysel nedávalo. A práve kroky ministra vnútra, nezákonné výmeny v rámci rezortu sa dejú len preto, aby sa čo najrýchlejšie zbavili čestných a kvalitných vyšetrovateľov, ktorí sa nebáli vyšetrovať korupciu aj na najvyšších miestach. Toto nespadá pod bežné personálne výmeny na štátnom úrade po zmene vlády. Je to revanš za to, že sa vyšetrovatelia a ďalší ľudia opovážili po dlhých rokoch naozaj vyšetrovať na Slovensku. Ďakujem pekne. (Potlesk.)
Pčolinský, Peter, podpredseda NR SR (2023-06-13):
Za klub OĽANO teraz vystúpi pán poslanec Igor Matovič v rozsahu 30 minút. Poprosím ostatných poslancov, aby nerušili rokovanie. Nechám ťa chvíľu, ale môžeš využiť aj iné priestory.
Danko, Andrej, predseda NR SR (2016-12-07):
Prosím, prezentujme sa a hlasujme. (Hlasovanie.) Prítomných 134 poslancov, za 100, proti 13, zdržalo sa 20, nehlasoval 1. Konštatujem, že sme uvedený návrh schválili, a teda prerokujeme ho v druhom čítaní. Pristúpime k hlasovaniu o pridelení návrhu výborom a určeniu gestorského výboru, ako aj lehoty na jeho prerokovanie. Prosím spravodajcu, prosím pána spravodajcu, aby uviedol hlasovanie.
Halák, Róbert, poslanec NR SR (2022-10-06):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a výboru pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Viskupič, Jozef, poslanec NR SR (2014-11-25):
Ja som tiež uvažoval, že sa prihlásim do rozpravy, ale využijem, keďže kolega Poliačik hovoril o nejakom takom programe v opravách, tlačíme, ja by som to len voľne doplnil. S volebným paradoxom absolútne súhlasím. Myslím, že minister vnútra nám sľúbil, že s tým, lebo to sa týka všetkých, aj poslancov SMER-u, že nemôže predsa volič ísť voliť a odovzdá o 20-tisíc hlasov viacej pre stranu SMER, čo znamená koniec koncov, že získa o jeden mandát menej. Myslím, že sú to posledné eurovoľby, čiže toto je ten volebný paradox. Druhú opravu, ktorú sme iniciovali s kolegom Kadúcom, bol takzvaný zákon o poslancoch. Je to veľká výzva, na grémiách nám to pán predseda sľúbil, máme zákon z roku 1989, ktorý je v mnohých obsolentný a poslanci a celé toto fórum by si zaslúžilo nový kvalitný zákon. No a preukazovanie, respektíve odkiaľ dostávajú poslanci príjmy, sa ťahá touto snemovňou už nejedno volebné obdobie. Čiže ak by toto bolo medzi prioritami nového predsedu parlamentu, ja si tú podporu viem aj predstaviť, pretože to kvári úplne všetkých poslancov Národnej rady a myslím si, že by sme tomuto zboru urobili lepšie meno, ak by sme sa s týmito vecami zaoberali. Ďakujem.
A. Belousovová, podpredsedníčka NR SR: (2008-05-22):
hodine otázok , ktorú týmto otváram. Chcem požiadať členov vlády, aby zotrvali na rokovaní Národnej rady vzhľadom na to, že ďalšími bodmi programu po tomto bode hodina otázok sú písomné odpovede členov vlády na interpelácie poslancov a interpelácie poslancov. Poslanci písomne položili do včera do 12.00 hodiny 23 otázok predsedovi vlády a  členom vlády 17 otázok. Overovatelia schôdze vyžrebovali ich poradie. Chcem zároveň upozorniť, že na otázky poslancov, ktorí nie sú prítomní v rokovacej sále, sa odpovedať nebude. Pani poslankyne a páni poslanci, predseda vlády, pán Robert Fico sa z rokovania o tomto bode programu ospravedlnil. Svojím zastupovaním poveril podpredsedu vlády, pána Roberta Kaliňáka, ktorého teraz prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády.
Hlina, Alojz, poslanec NR SR (2012-12-14):
Ďakujem veľmi pekne. No, mám pocit, že nepomáha celkom. Lebo to som sa snažil v tom mojom vystúpení povedať, že nepracujeme tým systémom, že čo bolo, bolo, a napriek tomu ste teda sa k tomu vrátili a mám pocit, že sa chcete vyviniť, hej, ako pocitovo. No, vážený pán kolega, ja vás ubezpečujem, mne je to úplne jedno! Pozatvárajte ich všetkých. Mne je to úplne jedno! Rad-radom, všetkých ich pozatvárajte. Mne je to absolútne jedno! Dva týždne mám pódium na námestí SNP, kde promujeme Malchárkovo najväčšie Audi centrum v Európe. To je presne to, čo som hovoril. To je Džibuti, Kongo, to je Džibuti, Kongo. Slovensko, krajina, kde sme v takom stave, v akom sme, máme najväčšie Audi centrum v Európe. Proste stavba nenáležitá. To je jasný signál, že ako to tu fungovalo. Pozatvárajte ich všetkých! Ale ja vám poviem, že čo tuším, že sa stane. Týmto bartrovo-výmenným, vyvažovacím spôsobom existencie v tejto krajine. Že nič. Že nič, tuto niekto príde, alebo niekde to povie, že nič sa nestalo, nič sa, žiaľ, nepodarilo, i keď... Toto tu pustíte, ja neviem, kedy budeme hlasovať, pôjdeme na Štedrý deň a budeme sa uškŕňať a pozerať Farmu na JOJ-ke, teda poniektorí. A nič. A budeme si myslieť, že takto to pôjde donekonečna. No, nepôjde to takto donekonečna. Lebo tie na naštartované procesy niečo spôsobia. Tak jak spôsobili, pán kolega, o Číne niečo viem, tak jak spôsobili to, že ste naštartovali valec čínsky, ktorý valcuje, tak aj tu pomáhate štartovať alebo sa pripájate do systému, ktorý vytvoril niečo, čo bude valcovať túto spoločnosť.
Pročko, Jozef, poslanec NR SR (2020-11-12):
Extrémista Mazurek pridal video spred 20 rokov a teraz rozpráva, že toto je poslanec. No tak ako, viete, ja nie som, nehajloval ako niektorí na koncertoch, ja som nebol v skupine, ktorá hádzala kamene, ja som, ja som, nebol som Černákov vojak, nevydieral som ľudí, ja som, ja som obyčajný človek, ktorý som robil tú robotu, čo som robil, a nezostrihávam videá, nezostrihávam veci, nerobím to, čo ste presne povedali, pán podpredseda, čo robia tuná extrémisti a ĽSNS klamú. Ja len chcem toľko povedať, že toto je tak dobrý zákon, ktorý môže pomôcť ľuďom. Lenže politickú kampaň, čo si tu robia chlapci z ĽSNS, tak jednoducho musia niečo robiť, oni iné nevedia robiť, len zlo.
Šimečka, Michal, podpredseda NR SR (2023-11-16):
Ďakujem veľmi pekne. Pokračujeme teraz v rozprave a vystúpi pán poslanec Prostredník.
Dostál, Ondrej, poslanec NR SR (2020-03-24):
Ďakujem kolegom za reakcie. Pani poslankyňa Zemanová, je to, samozrejme, myslené tak, že návrh uznesenia je schváliť teda posunutie do druhého čítania a potom základný návrh je teda prideliť výborom a prerokovať ihneď. A k tomu sú dva a to je jedno, či to nazveme procedurálne alebo pozmeňujúce návrhy k textu, sú to pozmeňujúce návrhy k textu uznesenia. A ten prvý je dať priestor až do zajtra, čiže, čiže do, do zajtrajšej hodiny, do desiatej hodiny zajtra. A ten, ten, teda ten prvý. A ten druhý, ak by ten prvý neprešiel, je až po prerokovaní v kluboch, teda na ktoré sa vyčlení hodina, hodina času. Ale tak či tak, či tie návrhy prejdú alebo neprejdú, tak sa potom bude hlasovať o tom uznesení ako, ako o celku. Pán poslanec Podmanický, no áno, aj my máme v rámci klubu na niektoré veci rozličné názory, je to, je to ale teda, povedal by som, že menší rozdiel ako to, že či máme v rozpore s ústavou a zákonmi tejto krajiny povedať, že miesto toho, aby sme zmenili zákon tam, kde zákon zmeniť treba, tak nech vláda postupuje bez ohľadu na zákony, ako to navrhoval pán poslanec Vážny. To myslím, že tie názory na to, do akej miery zasahovať do súkromia medzi mnou a Petrom Osuským sú trošku menšie v tomto, ako, ako teda to, ako sa pán poslanec Vážny odchýlil od, od toho, že akým sa normálnym spôsobom riadi, riadi krajina. Ale teda som rád, že napriek tej napätej atmosfére tu aspoň na niečom sa dokážeme zhodnúť. Ďakujem.
Hort, Milan, podpredseda NR SR (2011-02-03):
Ďakujem pekne. Pán poslanec, chcem sa spýtať, či máte záujem položiť doplňujúcu otázku. Prosím, v rozsahu dvoch minút, maximálne. Nech sa páči.
J. Paška, poslanec: (2008-04-01):
Ďalej ma zaujalo vaše stanovisko k reforme, keď ste povedali, že toto nie je reforma, pretože sa opiera o naše predchádzajúce školské systémy. No ale vy sama ste povedali, že ani nemôžeme pokračovať ináč v reforme, nadviazať na predchádzajúce systémy. To znamená, že kontinuita tu musí byť. A preto kontinuitu cítite aj v tom, že sa niektoré vyhlášky a niektoré predchádzajúce normy zapracovali do tohto zákona. No a potom ďalšie, čo ma zaujalo, sú vaše také nekonzistentné postoje v oblasti komparácií. Na jednej strane sa snažíte presadiť jeden cudzí jazyk, aby sa teda dalo porovnávať, aby sa dalo naväzovať, na druhej strane si myslíte, že učebnice by mali byť na každej škole úplne iné a že tie, čo sú schválené, nie sú dobré, pretože by mohli zrovnávať školy do jednej latky. Takže keď chceme mať komparáciu po posudzovanie jednotlivých škôl a vytvoriť na to podmienky, tak asi aj učebnice by mali byť príbuzné a potom by bolo dobré, aby tie učebnice mali aj obsah, ktorý je schválený ministerstvom školstva alebo obsahovou komisiou.
Novotný, Viliam, poslanec NR SR (2014-10-15):
Áno, ďakujem pekne Ľudovi Kaníkovi, že upozornil práve na ten moment, o ktorom hovorila aj pani poslankyňa Gibalová. Ja som to vo svojom vystúpení nepovedal, že za tie ostatné dva roky sme tu mali niekoľko opozičných poslaneckých návrhov zákona, ktoré riešili práve odvody z dohôd pre študentov. Odvody zo všetkých dohôd, odvody z niektorých, do nejakej výšky, proste v rôznych alternatívach sme to tu mali predložené. SMER fungoval presne ako teflón, teda keď sme to hodili na ten SMER, tak to z nich stieklo, absolútne na to nereagovali, toto tu musí fungovať a teraz s tým prichádzajú ako s veľkým riešením, lebo idú pomôcť študentom. Rok a pol pred parlamentnými voľbami je kampaň v plnom prúde, veľká tabuľa na úrade vlády je už vyložená, červenou fixkou sa tam robia fajky za splnené jednotlivé úlohy, takže predvolebná kampaň je už spustená, ale krásne na tejto predvolebnej kampani je, že keby, ako to niekedy SMER rád hovorí, opravovali tie obrovské škodlivé vplyvy Dzurindovej a Radičovej vlády, tak to by som tomu rozumel. Ale oni opravujú vlastné škody, ktoré spôsobili a ešte to aj marketingovo predávajú. Musím povedať, že ako obchodníci s dažďom sú vynikajúci. Ďakujem pekne.
Hrnčiar, Andrej, podpredseda NR SR (2018-05-25):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Dvaja páni poslanci sa prihlásili. Nech sa páči.
Grendel, Gábor, podpredseda NR SR (2023-03-22):
Pán poslanec Milan Kuriak.
Pellegrini, Peter, predseda NR SR (2014-12-12):
Pán poslanec Martinák, nech sa páči.
Záhumenský, Marian, poslanec NR SR (2012-04-04):
Sľubujem. (Potlesk.)
Kolesík, Andrej, poslanec NR SR (2013-06-25):
Ďakujem, pán predseda. Dajte, prosím, hlasovať o návrhu z rozpravy, o návrhu pána poslanca Matoviča.
Šípošová, Janka, poslankyňa NR SR (2015-04-16):
Ďakujem veľmi pekne. Pán poslanec Blaha, kričali ste na mňa. Kričali ste, no... (reakcie z pléna), kričali ste vy na mňa a vám to hovorím. Urážky, neúcta, nadradenosť, to sú vaše charakteristiky. Prečo na mňa kričíte? Veď ja vám pekne hovorím, možnože skoro až matersky (povedané so smiechom) a vy tu ako naozaj používate veľmi zlé spôsoby. Ja už ani neviem, čo pán poslanec Jarjabek povedal, lebo mi len z toho vyšlo, že nepôjde so mnou na kávu, ale mám tu poznámku, že nemá aktuálny softvér. No tak to už nebudem sa k tomu vracať. Pani poslankyňa Nachtmannová, bol pán Figeľ hlavným vyjednávačom a komisárom? Bol. Ja som nehovorila nič o ňom, že aký je úžasný človek. Ja som hovorila o jeho funkciách, ktoré samé osebe si zasluhujú úctu. A nemáte právo ho ponižovať a urážať za to, že vy vytvoríte nejaký konštrukt, za ktorý ho chcete odvolávať. Pán poslanec Jasaň, už tiež neviem, čo som si to napísala, že na koho som mala ústne nasmerovať, ale už neviem čo. Tak, prepáčte, zabudla som. Ale chcem povedať to, že aký zmysel má to rokovanie? To nemá mať zmysel v tom, že si nadávame, kričíme, hysterickí sme, má viesť k nejakému cieľu. Ja by som takto rada rokovala. A teda ako vyzvem pána poslanca Matoviča, aby nepoužíval také slová, ale ubezpečujem vás, že ako on mne žiadne stranícke príkazy nedáva, ani ja mu nemôžem dávať, môžem mu len povedať, že sa mi to nepáči. (Reakcia z pléna.) Prosím vás, keď ma odvádzate, vstupujete mi do pozornosti, potom zabudnem, čo som chcela povedať. Takže ďakujem za pozornosť a končím.
Žiga, Peter, podpredseda NR SR (2024-02-21):
Pán poslanec Galko
Zmajkovičová, Renáta, podpredsedníčka NR SR (2013-03-14):
Pán poslanec Hrnčiar vystúpi v rozprave, pripraví sa pán poslanec Hudacký.
Buček, Jozef, poslanec NR SR (2018-02-01):
Pán predsedajúci, keďže sme odhlasovali body zo spoločnej správy a hlasovali sme aj o podanom doplňujúcom návrhu, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Kotleba, Marian, poslanec NR SR (2017-02-08):
Páni poslanci Klus a Viskupič, v štýle toho, čo sme pri vás zvyknutí, ste si povedali svoje, ale na tú otázku ste neodpovedali, a síce, že ako zaplatenie pokuty (povedané s úsmevom) zlepší kolektívnu imunitu, ak ten rodič sa raz jednoducho nerozhodne dať to svoje dieťa zaočkovať. Ďakujem.
Glváč, Martin, podpredseda NR SR (2016-04-19):
Ďakujem veľmi pekne. S faktickými poznámkami sa prihlásili traja poslanci. Ukončujem možnosť prihlásenia sa do faktických poznámok, páni poslanci. Pán poslanec Martin Poliačik.
P. Hrušovský, predseda NR SR: (2003-10-21):
(Hlasovanie.) 146 prítomných, 69 za návrh, 69 proti, 7 sa zdržalo, 1 nehlasoval. Návrh sme neschválili.
Blanár, Juraj, poslanec NR SR (2016-02-11):
Pán poslanec Viskupič, vaše vystúpenie ma presvedčilo o tom, že naozaj je politické celé toto, čo tu robíte, predvolebné, pretože ak hovoríte o tom, že všetky zákony, ktoré sa majú napĺňať a prijali sa počas tohto volebného obdobia, budú zaväzovať ďalšie vlády niečím, tak musíte aj druhým dychom povedať, že musí to byť podložené financiami. A viete veľmi dobre, že štátny rozpočet na tento rok už je dávno uzavretý a bol schvaľovaný minulý rok. A vy veľmi dobre viete, že ešte predtým boli debaty na tripartite, na základe ktorých sa zástupcovia učiteľov dohodli s odborármi na tom, aké budú navýšenia miezd, a to bolo odzrkadlené do rozpočtu. Ale vy sa snažíte tuto navodzovať atmosféru, že vždy je tu možné čosi urobiť. Možno práve takto by ste to vy robili nezodpovedne, lebo takto aj nezodpovedne k tomu pristupujete, pretože je to vaše videnie. A teraz, ešte raz ja si vážim každého učiteľa, ale nedá sa podľa 2 % nastavovať tie zákony tak, ako si to vy predstavujete, a len tak dva týždne pred voľbami. A ešte jednu vec, pán poslanec Viskupič, poviem. Keďže vy ste tiež jeden z tých predkladateľov a ostatných, upozornite svojho kolegu pána Hlinu, že tú komisiu, ktorú hľadal v tom našom uznesení má uvedené v tom pôvodnom uznesení, nech si to nabudúce prečíta, lebo väčšinou rozpráva, skôr ako hovorí, a potom mňa poučuje.
Klus, Martin, podpredseda NR SR (2019-10-25):
Ďakujem spravodajcovi. Otváram všeobecnú rozpravu. Do rozpravy som dostal tri písomné prihlášky: za poslanecký klub SaS pani poslankyňa Cigániková, za poslanecký klub OĽANO pán poslanec Krajčí a ako nezaradený poslanec pán poslanec Suchánek. Nech sa páči, pani poslankyňa Cigániková.
Hrnčiar, Andrej, podpredseda NR SR (2017-09-14):
Dve faktické poznámky. Nech sa páči, pán poslanec Dostál.
Laššáková, Jana, podpredsedníčka NR SR (2015-09-23):
Na vystúpenie pána poslanca s faktickou poznámkou pán poslanec Jarjabek. Končím možnosť prihlásiť sa s faktickými poznámkami. Nech sa páči, pán poslanec.
Šeliga, Juraj, podpredseda NR SR (2020-04-07):
Pán poslanec Cmorej.
Benčík, Ján, poslanec NR SR (2022-09-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním výbor Národnej rady pre obranu a bezpečnosť a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Hrnčiar, Andrej, podpredseda NR SR (2017-10-18):
Pán poslanec Dostál.
Kazda, Radovan, poslanec NR SR (2021-02-25):
Pán poslanec Tomáš, ja sa spýtam tú istú podotázku, čo pána poslanca Blahu, lebo stále vychádzate s jedným predpokladom, že núdzový stav nezaberá, a že vlastne toto je len nejaký zákryvný, zákryvný manéver, aby sa ľudia nemohli zhromažďovať. Tak ja by som chcel naozaj, že keby ste mohli nejak podložiť nejakou štúdiou alebo nejakou indíciou, že môžeme naozaj vylúčiť to tvrdenie, že núdzový stav pomohol sploštiť tú vlnu pandemickú tak presne, ako to ukazujú tieto čísla. Lebo dovtedy, kým to budete tvrdiť len tak ako štátnický nejaký tu prejav alebo pokus o štátnický prejav, tak naozaj to nemá žiadny zmysel, skúste to, prosím, nejako podložiť. Ďakujem.
Andreánsky, Ladislav, poslanec NR SR (2013-05-16):
Ďakujem, pani predsedajúca. Vážená pani predsedajúca, vážená pani ministerka, vážené pani poslankyne, vážení páni poslanci, dovoľte, aby som vystúpil ako spravodajca výboru k spoločnej správe k vládnemu návrhu zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov, tlač 384. Predseda Národnej rady Slovenskej republiky pridelil uvedený návrh zákona na prerokovanie ústavnoprávnemu výboru, výboru pre hospodárske záležitosti a výboru pre zdravotníctvo. Výbory prerokovali návrh zákona v stanovenej lehote a odporučili Národnej rade návrh zákona schváliť. V časti IV spoločnej správy sú uvedené pozmeňujúce návrhy 1 až 5. Gestorský výbor rokoval dňa 14. mája 2013 a odporučil Národnej rade návrh zákona schváliť. Súčasne gestorský výbor odporučil schváliť pozmeňujúce návrhy obsiahnuté v spoločnej správe. Pani predsedajúca, skončil som, môžete otvoriť rozpravu.
A. Szögedi, poslankyňa: (2009-12-08):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona v zmysle § 67 rokovacieho poriadku obsahuje paragrafové znenie, ale dôvodová správa neobsahuje všetky náležitosti. Neuvádza sa, či návrh zákona je v súlade s Ústavou Slovenskej republiky a inými zákonmi či medzinárodnými zmluvami. Ďalej dôvodová správa neobsahuje finančný dosah návrhu zákona na štátny rozpočet a nárok na pracovné sily. Súčasťou návrhu zákona je doložka zlučiteľnosti s právom Európskych spoločenstiev a s právom Európskej únie, ako aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1366 do 16. novembra 2009 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona ústavnoprávny výbor prerokoval do 27. januára 2010 a gestorský výbor do 29. januára 2010. Pán podpredseda, skončila som, otvorte rozpravu.